p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0002/2018

Datum: 14.10.2019

**ZAPISNIK 5. SEJE NADZORNEGA ODBORA OBČINE ŽIROVNICA**

ki je bila **v ponedeljek 14. oktobra 2019, ob 18.00 uri**, v prostorih Občine Žirovnica; Breznica 3, Žirovnica.

Prisotni člani NO: Damjana Tavčar Panjtar, Bojan Vene, Andraž Starič

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so prisotni vsi 3 člani NO, posledično je seja NO sklepčna.

V nadaljevanju je predsednica NO predlagala sledeči dnevni red seje:

1. **Potrditev zapisnika 4. redne seje NO in pregled realizacije sklepov zadnje seje**
2. **Sprejem končnega poročila o opravljenem nadzoru nad investicijo ALPE ADRIA PARK, OB192-16-0004**
3. **Uvedba nadzora nad investicijskim projektom v NRP: OB192-18-0020 POŽARNO VARSTVO (NAKUP OPREME IN INVESTICIJE)**
4. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 4. redne seje NO in pregled realizacije sklepov zadnje seje**

Predsednica je poročala o izvrševanju sklepov 4. seje NO in povzela vsebino dela NO na 4. seji.

Na zapisnik ni bilo pripomb, zato je bil na glasovanje dan naslednji

**SKLEP številka 10:**

**Potrdi se zapisnik 4. redne seje Nadzornega odbora Občine Žirovnica z dne 12.6.2019**

Prisotni: 3

Za: 3

Proti: /

**AD 2. Sprejem končnega poročila o opravljenem nadzoru nad investicijo ALPE ADRIA PARK, OB192-16-0004**

Predsednica NO je na kratko povzela potek dela članov NO v zadevi revizije.

Nadalje je predsednica NO dala na glasovanje naslednji

**SKLEP številka 11:**

**Sprejme se Poročilo o opravljenem nadzoru ALPE ADRIA PARK, NRP: OB192-16-0004.**

Prisotni: 3

Za: 3

Proti: /

**AD 3. Uvedba nadzora nad investicijskim projektom v** **NRP: OB192-18-0020 POŽARNO VARSTVO (NAKUP OPREME IN INVESTICIJE)**

V skladu s programom dela NO za leto 2019 naj bi bil izveden nadzor nad investicijskim projektom v NRP: OB192-18-0020 POŽARNO VARSTVO (NAKUP OPREME IN INVESTICIJE). Ker pa je iz kartic finančnega knjigovodstva razvidno, da ta NRP v letu 2019 nima realizacije, so se člani NO odločili, da izvedejo nadzor nad investicijskimi transferi namenjenimi za vlaganja v varstvo pred požari, ki so bili realizirani v letu 2018 in so evidentirani na NRP: **OB000-07-0024 POŽARNO VARSTVO IN CIVILNA ZAŠČITA.**

Nadalje je predsednica NO dala na glasovanje naslednji

**SKLEP številka 12:**

**Sprejme se Sklep o uvedbi nadzora nad investicijskim projektom v NRP: OB000-07-0024 POŽARNO VARSTVO IN CIVILNA ZAŠČITA**

Prisotni: 3

Za: 3

Proti: /

**AD 4. Vprašanja in pobude**

Vprašanj in pobud ni bilo.

Seja je bila zaključena ob 18.30 uri.

Zapisala:

Petra Žvan, univ.dipl.ekon.

**Damjana Tavčar Panjtar, dipl.ekon.**

**Predsednica**